**Ιωάννης Ντακούμης**

Γεννήθηκε στα Ιωάννινα το 1996. Είναι σπουδαστής στην τάξη του Διπλώματος της Σχολής Πιάνου του Δημοτικού Ωδείου Δήμου Ιωαννιτών με καθηγήτρια την Πηνελόπη Λιαροστάθη και σπουδαστής Αντίστιξης με καθηγήτρια τη Μερόπη Παπανικολάου. Ξεκίνησε τις σπουδές του στο πιάνο με Πηνελόπη Λιαροστάθη. Σε ηλικία 16 ετών εμφανίστηκε στην αίθουσα «Βασίλειος Πυρσινέλλας» του Πνευματικού Κέντρου Δήμου Ιωαννιτών σε ειδική βραδιά που οργάνωσε η Λέσχη Lions Ιωαννίνων «Σελλοί», αφιερωμένη στα νέα μουσικά ταλέντα της πόλης των Ιωαννίνων. Το 2013 συμμετείχε σε ρεσιτάλ στην αίθουσα του Φιλολογικού Συλλόγου «Παρνασσός» στην Αθήνα. Το 2015 πήρε το Πτυχίο Πιάνου στην τάξη της Πηνελόπης Λιαροστάθη με το βαθμό «Άριστα Παμψηφεί» με Τιμητική Διάκριση, επίδοση για την οποία βραβεύθηκε με υποτροφία για τις σπουδές του στο Δίπλωμα Πιάνου, ενώ την ίδια χρονιά συνέπραξε με τη Συμφωνική Ορχήστρα Δήμου Ιωαννιτών υπό τη Διεύθυνση του κ. Φοίβου Παπαδόπουλου. Συνεργάστηκε, επίσης με τη Χορωδία του Δημοτικού Ωδείου του Δήμου Ιωαννιτών και τη Χορωδία του Λυκείου Ελληνίδων Ιωαννίνων. Έχει συμμετάσχει σε σεμινάρια πιάνου με τους διεθνούς φήμης πιανίστες Λάμπη Βασιλειάδη και Ναταλία Μιχαηλίδου, καθώς και σε ποικίλες άλλες μουσικές εκδηλώσεις του Δημοτικού Ωδείου Ιωαννίνων. Παράλληλα, σπουδάζει ανώτερα θεωρητικά με καθηγήτρια τη Μερόπη Παπανικολάου, στην τάξη της οποίας πήρε το Πτυχίο Αρμονίας το 2013 με το βαθμό «Άριστα». Υπήρξε μαθητής Μουσικής Δωματίου των Ευστάθιου Κιοσόγλου και Γεράσιμου Λώλη. Από το 2014 φοιτά στην Ιατρική Σχολή του Πανεπιστημίου Ιωαννίνων.

**Χριστιάννα Παππά**

Γεννήθηκε στα Ιωάννινα το 1999 και είναι μαθήτρια της Β Λυκείου. Μαθήματα πιάνου ξεκίνησε από την ηλικία των 4 ετών στο Ωδείο Φίλιππος Νάκας με καθηγήτρια την Πένη Λιαροστάθη και τον Ιούνιο του 2015 μετά από εξετάσεις έγινε διπλωματούχος με την μεγαλύτερη διάκριση. Άριστα παμπψηφεί και Α βραβείο. Έχει επίσης λάβει μέρος σε σεμινάριο του πιανίστα Λάμπη Βασιλειάδη. Έχει δώσει ρεσιτάλ στην Ε.Η.Μ το Δεκέμβρη του 2014 και έχει συμμετάσχει σε διάφορες συναυλίες ως σολίστ.. Απασχολείται ως συνοδός στο σύνολο εγχόρδων στο Ωδείο Φίλιππος Νάκας,

**Πρόγραμμα**

**J.S.Bach**

Χρωματική Φαντασία σε ρε ελάσσονα, BWV 903

Γιάννης Ντακούμης

**L.v.Beethoven**

Σονάτα Αρ.14, Έργο 27 Αρ.2 (Του Σεληνόφωτος), σε ντο δίεση ελάσσονα, Χριστιάνα Παππά

 **L.v.Beethoven**

 Σονάτα Αρ.21, Έργο 53 (Waldstein), σε ντο μείζονα, Μέρος

Ι: Allegro con brio\*

 Γιάννης Ντακούμης

**F.F.Chopin**

 Μπαλάντα Αρ.1, Έργο 23, σε σολ ελάσσονα,

 Γιάννης Ντακούμης

**F.Liszt**

Ουγγρική Ραψωδία Αρ.2, S.244, σε ντο δίεση ελάσσονα,

Χριστιάνα Παππά

**S.Rachmaninoff**

Πρελούδιο Αρ.5 "Alla marcia", σε σολ ελάσσονα, από τα 10 Πρελούδια, Έργο 23

Χριστιάνα Παππά

**J.Brahms**

Ουγγρικός Χορός Αρ.1 για πιάνο σε 4 χέρια, σε σολ ελάσσονα, από τους 21 Ουγγρικούς Χορούς, WoO 1,

 Χριστιάνα Παππά & Γιάννης Ντακούμης